NaiveNeuron/SloPal huggingface dataset:
Cmorej, Peter, poslanec NR SR (2022-06-21):
Pán Kuffa, keby ste sa naučili rozprávať len vtedy, keď máte čo povedať, bolo by to naozaj veľmi prínosné pre nás všetkých. Ku pánovi Tarabovi, pán Taraba, ak to tí Ukrajinci nedajú, ak prehrajú a raz sa ten krvilačný a bláznivý ruský medveď vrhne sem cez naše hranice, tak tie rodinné prídavky zvýšené budú našim rodinám absolútne k ničomu. Takže teraz sa navážať do výdavkov na obranu, naozaj to nie je najvhodnejší čas. Ale ešte teda využijem ten čas, keď ste už tu aj spomenuli, čo sa všetko rozhádzalo, tak áno, odmena na očkovanie, to bolo 280 miliónov. Ak si pamätáte, tak keby nebolo nášho boja tu, tak by to bol dvojnásobok. Bolo by to 500 alebo 600 miliónov. Dvojnásobný mal byť ten očkovací bonus. Očkovacia prémia a sprostredkovateľský bonus. Ďalších 42 miliónov. Dve kolá plošného testovania 130 miliónov. Nákupy vyše 50 miliónov AG testov 238 miliónov. Áno, bohužiaľ, je to veľmi smutné, že už tejto vláde slúžime najmä ako tí, ktorí sa snažia zabrániť najväčším zvrhlostiam, ktoré tu pácha, bohužiaľ, minister financií, ktorý jednoznačne nedozrel na tú funkciu. A je veľmi-veľmi smutné, že to nefunguje teda s tými našimi verejnými financiami ako u pána ministra doma, že mu tiež pani manželka nabije len nejakú sumu a tú môže minúť. Keby to tak bolo a nabila by mu vždy iba pár miliónikov na jeho atómovky, tak by to bolo veľmi prospešné pre verejné financie.
Krajniak, Milan, poslanec NR SR (2016-12-07):
Vážený pán predseda Národnej rady, vážené dámy a páni, musím povedať, že ja som častokrát niekedy trošku taký sklamaný z vystúpení pána poslanca Matoviča v tom, že sa niekedy opakuje. Ale dneska ma príjemne prekvapil, chcel by som ho za to pochváliť, lebo musím povedať, že ja som o kauze Lesostav ešte v živote nepočul a bola to pre mňa úplne nová informácia, veľmi ma to zaujalo. Ďakujem pekne.
Sulík, Richard, poslanec NR SR (2020-03-20):
Pán Blaha, nevykrikujte... (Prerušenie vystúpenia predsedajúcim.)
Figeľ, Ján, podpredseda NR SR (2013-11-26):
Poslednou prihlásenou do rozpravy ústne je pani kolegyňa Lucia Nicholsonová. Nech sa páči.
Kadúc, Miroslav, poslanec NR SR (2014-11-10):
Ďakujem pekne. Ja si myslím, že je pomerne odvážne hovoriť o tom, že SMER alebo vláda je zločinecká skupina alebo že je to mafia. Ale keď sa pozriem na definičné znaky zločineckej skupiny v Trestnom zákone, či chcete, alebo nechcete, je tam veľmi veľa totožných vecí, veľmi veľa. Argumentovať tým, že či by zaviedla mafia zákaz dodatkov platby v hotovosti, podľa mňa to nie je dobrý argument, alebo je to všetko? Čo keby ste, vy máte možnosť, máte osemdesiattrojku, môžete zaviesť to, čo hovoril kolega Mihál, zákaz účasti dodávateľov s anonymnou vlastníckou štruktúrou alebo v daňových rajoch. To ste neurobili. Kľudne ste mohli za dva a pol roka, toto by sa nebolo stalo. A keď hovoríte o tom, kto je a kto nie je mafia, v Južnej Amerike mafia stavia nemocnice, dotuje zdravotníctvo. Kde má sídlo Medical Group? V Belize. Je to až príliš blízko. A celkom otvorene, ja vás nepoznám, ale musím priznať, že som tendoval k tomu, že ste skôr tá pozitívna stránka SMER-u alebo že mám na vás taký pozitívny pohľad, preto sa vás celkom otvorene pýtam, máte dôveru voči premiérovi o tom, že vládne bez korupcie? Viete, ono z hľadiska ústavy a rokováku vy nepotrebujete formálne dôvody preto, aby ste vyslovili nedôveru, stačí, keď tú dôveru stratíte. Tak sa pýtam, máte ju alebo ju nemáte? A dovolím si ešte pripomenúť, tých faktických bolo pomerne veľa, vy môžete kedykoľvek vystúpiť v pléne s neobmedzeným časom, tak keby ste boli taký dobrý a vysvetlili to.
Tkáčová, Jarmila, poslankyňa NR SR (2011-10-21):
Hlasovali sme o všetkých bodoch zo spoločnej správy aj o predloženom návrhu v rozprave, takže mám splnomocnenie gestorského výboru, aby sme hlasovali, že uvedený návrh Národná rada prerokuje v treťom čítaní ihneď. Dajte hlasovať.
Beluský, Martin, poslanec NR SR (2021-07-23):
Ďakujem za slovo, pán predseda. Pán poslanec Dostál, vy ste v závere svojho príspevku povedali, že málokedy sú tak jasne splnené tie požiadavky na to, aby niečo mohlo byť v skrátenom legislatívnom konaní. A ono to je práve preto, že vaša vláda a vaša koalícia to skrátené legislatívne konanie za posledný rok aj štvrť neskutočne veľakrát zneužila a využila úplne neoprávnene, takže, samozrejme, že málokedy je to tak jasne, pretože skoro nikdy to nebolo úplne splnené, takže preto to bolo málokedy. A viete, kto chce psa biť, palicu si nájde. A vy tiež, keď proste chcete si nájsť nejaké argumenty, aby ste niečo obhájili, tak, samozrejme, že tie argumenty si nájdete, vymyslíte si, dotvoríte si, poviete polopravdy. Ale napríklad v tomto prípade skrátené konanie, viete, tam treba si aj povedať, že či je už, či teraz naozaj je doba, kedy sme sa dozvedeli nejaké nové informácie, pretože to, že príde nejaká tretia vlna, to sme predsa vedeli už veľmi dávno. Už veľmi dávno ste mohli prísť s nejakým návrhom, zákonom, mohlo to ísť štandardným legislatívnym konaním. A dokonca aj premiér Heger sa vyjadril, že toto je nástroj, ktorý chcete možno v budúcnosti využiť. Čiže možno vy ho ani nevyužijete a možno využijete až v septembri, možno v októbri, takže nevidím vôbec dôvod, prečo by sme ho mali teraz hneď v skrátenom legislatívnom konaní prijať, keď vlastne ani neuvažujete o tom, že by sa to opatrenie hneď zajtra, budúci týždeň alebo neviem kedy využilo. A druhá vec je samotný obsah zákona, pretože to je dôležité si tiež povedať, či ten nástroj dosiahne ten cieľ, ktorý predpokladá zákon o rokovacom poriadku. Teda či naozaj, keď prijmeme tento zákon, tak dôjde alebo zabezpečíme tým tú bezpečnosť, zabezpečíme ochranu ľudských práv. A jednoducho odpoveď je, proste nie, nezabezpečíme, práve naopak, toto je nástroj, ktorý bude len šikanovať nezaočkovaných ľudí, a nič iné to nie je. Žiadna ochrana, žiadna bezpečnosť, len šikanovanie. To je celý tento zákon.
Kollár, Boris, predseda NR SR (2022-10-04):
Na faktické bude reagovať pán poslanec Cmorej, nech sa páči.
Kuriak Milan, poslanec NR SR (2023-06-28):
Nakoľko sme schválili body 1 až 3 spoločnej správy, o bodoch 2 až 4 podaného pozmeňujúceho a doplňujúceho návrhu pani... (Reakcie z pléna. Prerušenie vystúpenia predsedajúcim.)
Číž, Miroslav, poslanec NR SR (2017-04-07):
Ďakujem za slovo. No doviedli sme ten parlament skutočne do nesmierne zaujímavej polohy, a pokiaľ vidím, tak ešte okrem pár ľudí ani v rozprave to ťažisko nevystúpilo. Ja len teda niekoľko poznámok opäť k tomu, čo povedal vážený rečník Ľuboš. 400-tisíc, jasavo oznámila, že má čítanie svojich článkov pani navrhovateľka, no, Requiem za znásilnené dievčatá, možno cez to prejsť tak akože, ak 400-tisíc ľudí číta Requiem za znásilnené dievčatá, pričom do dnešného dňa nie je podané ani trestné oznámenie tohto typu, tak už ani netreba to charakterizovať ako morálne skutočne nehorázne, naozaj kanálové konanie, ale my máme predsa trestný čin šírenie poplašnej správy. Tu poslanec Národnej rady oznamuje 400-tisíc ľuďom, že teda Requiem za znásilnené dievčatá. Šírenie poplašnej správy, čo to je? (Ruch a smiech v sále.) Pani poslankyňa, to sú nehorázne veci, viete, vy netušíte, že máme Ústavu Slovenskej republiky, okrem názvu tam je totiž aj jeden článok 19. A v 19, v článku 19 je napísané, že každý, každý, slovom každý má právo na ochranu svojho mena, svojej osoby, svojej rodiny. Porušujete všetko, čo sa len dá, v mene nezmysleného, tupého politického zápasu.
Mikulec, Roman, minister vnútra SR (2022-11-09):
Ďakujem pekne za slovo, pán predsedajúci. Vážené dámy poslankyne, vážení páni poslanci, predkladaná právna úprava nadväzuje na ostatnú novelu volebného zákona, ktorá vytvorila legislatívny priestor na špeciálnu úpravu hlasovania pre prípad pandémie. Riešením podľa predloženého návrhu zákona je doručovanie špeciálnych prenosných volebných schránok voličom, ktorí by sa museli z dôvodu hrozby šírenia ochorenia COVID-19 zdržiavať v izolácii. Na zabezpečenie celého procesu sa navrhuje vytvoriť 79 špeciálnych volebných okrskov, pričom územným obvodom špeciálneho volebného okrsku má byť okres. Za účelom zabezpečenia špeciálneho spôsobu hlasovania v referende a na zisťovanie výsledkov špeciálneho spôsobu hlasovania sa navrhuje zriadiť špeciálnu okrskovú volebnú komisiu. Návrhom zákona sa upravuje komplexný proces špeciálneho spôsobu hlasovania vo všetkých jeho štádiách, zohľadňujúc špecifiká oproti hlasovaniu bežným spôsobom podľa volebného zákona. Výslovne zákonom ustanovenou podmienkou na uplatnenie špeciálneho spôsobu hlasovania je, že k 30. novembru 2022 bude Úradom verejného zdravotníctva osobám pozitívnym na ochorenie COVID-19 alebo osobám, ktoré s nimi prišli do úzkeho kontaktu, nariadená izolácia alebo karanténa. Ak sa karanténne opatrenia uplatňovať nebudú, neuplatní sa ani postup podľa navrhovaného zákona. Postup podľa tohto návrhu zákona sa uplatní len v referende vyhlásenom na základe petície občanov prijatej 24. augusta 2022. Ministerstvo vnútra načasovalo predloženie tohoto návrhu zákona tak, aby zákon mohol byť schválený a uverejnený v Zbierke zákonov ešte pred vyhlásením referenda, ktoré by sa malo konať v úvode roka 2023. Vážený pán predsedajúci, vážené dámy poslankyne, vážení páni poslanci, dovoľujem si vás požiadať o prerokovanie a podporu predloženého návrhu zákona. Ďakujem pekne.
Raši, Richard, poslanec NR SR (2016-10-11):
„... narodený 14. augusta 1958, bytom Banská Bystrica.“ Ďakujem pekne, pán predseda, skončil som.
P. Paška, predseda NR SR: (2008-03-26):
(Hlasovanie.) 129 prítomných, 126 za, 1 sa zdržal, 2 nehlasovali. (Potlesk.) Konštatujem, že Národná rada schválila spoločné Vyhlásenie k 20. výročiu Sviečkovej manifestácie . Chcem sa vám, kolegyne, kolegovia, poďakovať. Vzhľadom na to, že tretí bod programu sme presunuli na zajtra na ráno, pristúpime teraz k druhému čítaniu o návrhu poslancov Národnej rady Slovenskej republiky Branislava Bačíka a Tibora Lebockého na vydanie zákona, ktorým sa mení a dopĺňa zákon č. 64/1997 Z. z. o užívaní pozemkov v zriadených záhradkárskych osadách a vyporiadaní vlastníctva k nim . Je to tlač 495. Pán poslanec Bačík uvedie návrh.
Grendel, Gábor, podpredseda NR SR (2021-09-22):
S reakciou na faktické poznámky pán poslanec Vons.
Paška, Pavol, predseda NR SR (2014-09-10):
Otváram rozpravu. Mám písomnú prihlášku od pána poslanca Mihála, ktorý nie je v rokovacej sále. Pýtam sa, či má niekto záujem vystúpiť. Nie. Vyhlasujem rozpravu za skončenú a prerušujem rokovanie o tomto bode. Poprosím pána ministra, aby uviedol ešte v prvom čítaní aj zákon č. 5/2004 Z. z. o službách zamestnanosti. Je to tlač 1133. (Rokovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1133.)
Pivková, Alexandra, poslankyňa NR SR (2021-06-17):
Ďakujem pekne, pán predsedajúci. Vážené pani poslankyne, poslanci, prítomní, vážení teda prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k tlači 554. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy, tak ako bol prednesený. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre verejnú správu a regionálny rozvoj a Výbor Národnej rady pre sociálne veci. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30. septembra 2021 a v gestorskom výbore do 14. septembra 2021 od prerokovania návrhu zákona v Národnej rade v prvom čítaní. Prosím, pán predsedajúci, otvorte rozpravu.
Baška, Jaroslav, poslanec NR SR (2011-05-24):
Vážený pán predsedajúci, vážené kolegyne, kolegovia, pán minister, dovoľte mi predložiť správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslovenie súhlasu s prítomnosťou príslušníkov zahraničných ozbrojených síl na území Slovenskej republiky v súvislosti s pôsobením v Centre výnimočnosti pre oblasť odstraňovania výbušných prostriedkov (tlač 373). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu s prítomnosťou príslušníkov zahraničných ozbrojených síl na území Slovenskej republiky v súvislosti s pôsobením v Centre výnimočnosti pre oblasť odstraňovania výbušných prostriedkov (tlač 373) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 372 z 11. mája 2011 pridelil návrh na vyslovenie súhlasu s prítomnosťou príslušníkov zahraničných ozbrojených síl na území Slovenskej republiky v súvislosti s pôsobením v Centre výnimočnosti pre oblasť odstraňovania výbušných prostriedkov (tlač 373) na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na vyslovenie súhlasu s prítomnosťou príslušníkov zahraničných ozbrojených síl na území Slovenskej republiky v súvislosti s pôsobením v Centre výnimočnosti pre oblasť odstraňovania výbušných prostriedkov v určenej lehote, súhlasili s ním a odporučili Národnej rade Slovenskej republiky podľa čl. 86 písm. l) Ústavy Slovenskej republiky vysloviť súhlas s prítomnosťou príslušníkov zahraničných ozbrojených síl na území Slovenskej republiky v súvislosti s pôsobením v Centre výnimočnosti pre oblasť odstraňovania výbušných prostriedkov (tlač 373). Prílohou tejto správy je návrh na uznesenie Národnej rady Slovenskej republiky. Pán predsedajúci, otvorte rozpravu k tomuto materiálu. Ďakujem.
Hrnčiar, Andrej, podpredseda NR SR (2017-02-02):
Takže rovno ideme k doplňujúcej otázke? Dobre. Takže doplňujúca otázka.
Lehotský, Tomáš, poslanec NR SR (2023-06-28):
Vážený pán predseda, v rozprave vystúpil jeden poslanec, pričom nebol podaný žiaden pozmeňujúci návrh. Pán predseda, dajte, prosím, hlasovať o bodoch informácie č. 1 až 5 bez odporúčania gestorského výboru. Ide o legislatívnotechnické úpravy.
P. Paška, predseda NR SR: (2007-11-27):
Spoločným spravodajcom je pán poslanec Horváth. Poprosím ho, aby nás informoval o priebehu prerokovania vo výboroch.
V. Veteška, podpredseda NR SR: (2005-06-28):
Ľ. Navrátilová, poslankyňa: Ďakujem za slovo. Pán podpredseda vlády, ja si myslím, že naozaj je úplne legitímne, aby sme diskutovali o tom, aká nezamestnanosť v tejto krajine je a ja dobre viem, že existujú dve metodiky. Ale sú tu veci, o ktorých sa snažím rozprávať, a kladiem otázky, a nedostávam na ne odpoveď. Opakujem, ak rastie zamestnanosť, musí rásť počet poistencov v Sociálnej poisťovni. Nerastie. Minulý rok vzrástol o nejakých pár poistencov, ale k takému výraznému nárastu nedošlo. Druhá vec. Pri zostavovaní rozpočtu Sociálnej poisťovne, Sociálna poisťovňa vždy vychádza z nejakých veľmi konzervatívnych odhadov nezamestnanosti, vždy je to okolo, minulý rok to bolo, pokiaľ si dobre pamätám, 14,5 %. A tretia vec, ktorá ma naozaj zaujala vo vašom vystúpení, hovoríte, že reforma je urobenie poriadku. Súhlasím s vami. Prihlásiť sa k novej dôchodkovej ortodoxii bolo to najlepšie, čo sme mohli urobiť, ale považujete 13 noviel zákona o Sociálnej poisťovni, pripravovaná trinásta má 111 novelizačných bodov. Celý zákon má 300 paragrafov. Tu je už 107 právnych režimov, podľa ktorých sa priznávajú dôchodky. Mňa to hnevá, proste to sú nepremyslené kroky, ktoré sa robia, a keď sme to popísali, že je to pokus - omyl - náprava, vyvolalo to u vás všetkých veľmi negatívne reakcie. Ale všetky známky toho, že sa robí legislatívny pokus - omyl - náprava, tu sú. Nie je predsa možné zachovať duch zákona a zmeniť ho v tretine pri jednej novele!
Kuriak, Milan, poslanec NR SR (2020-12-01):
Ďakujem. Vážený pán predsedajúci, vážený pán minister, vážené pani kolegyne, kolegovia, dovoľte mi, prosím, uviesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony, tlač 199, vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu. Národná rada uznesením č. 253 zo 16. septembra 2020 pridelila tento návrh zákona týmto výborom: výboru pre financie a rozpočet, ústavnoprávnemu výboru, Výboru Národnej rady Slovenskej republiky pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu. K predmetnému vládnemu návrhu zákona zaujali výbory toto stanovisko: odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet, uznesenie č. 87 zo dňa 15. októbra 2020, ústavnoprávny výbor, uznesenie č. 113 zo dňa 13. októbra 2020, výbor pre hospodárske záležitosti, uznesenie č. 71 zo dňa 15 októbra 2020. Gestorský výbor odporúča o návrhoch, ktoré sú uvedené v spoločnej správe, hlasovať takto: o bodoch spoločnej správy č. 1 až 18 a 20 až 36 hlasovať spoločne s návrhom gestorského výboru schváliť. O bode spoločnej správy č. 19 hlasovať samostatne s návrhom gestorského výboru neschváliť. Gestorský výbor na základe stanovísk výborov k danému vládnemu návrhu zákona odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní tohto vládneho návrhu zákona bola schválená uznesením gestorského výboru č. 94 zo dňa 20. októbra 2020. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku. Ďakujem, skončil som, otvorte, prosím, rozpravu.
Blanár, Juraj, podpredseda NR SR (2022-05-20):
Pán poslanec Kazda.
Blanár, Juraj, podpredseda NR SR (2022-12-05):
Ďakujem, pán spravodajca. Otváram rozpravu, do ktorej som dostal jednu písomnú prihlášku. Ako poverený člen poslaneckého klubu pán poslanec Miloš Svrček za poslanecký klub SME RODINA vystúpi a po tom jeho vystúpení dám možnosť prihlásiť sa ústne do rozpravy. Nech sa páči, pán navrhovateľ a zároveň poverený člen poslaneckého klubu SME RODINA, máte slovo.
Dostál, Ondrej, poslanec NR SR (2022-03-24):
Ďakujem, pán predseda. V mene troch poslaneckých klubov – OĽANO, SME RODINA a SAS – týmto podávam procedurálny návrh, aby sa tlače 868 a 874 vypustili z programu tejto schôdze a presunuli sa na rokovanie riadnej schôdze Národnej rady s predpokladaným začiatkom 26. apríla 2022. Ide o dva návrhy ústavných zákonov, návrh skupiny poslancov, ktorým sa, na vydanie ústavného zákona, ktorým sa dopĺňa ústavný zákon č. 254/2006 Z. z. o zriadení a činnosti Výboru Národnej rady na preskúmavanie rozhodnutí NBÚ (tlač 868), a návrh poslancov na vydanie ústavného zákona, ktorým sa mení ústavný zákon o spolupráci Národnej rady Slovenskej republiky a vlády Slovenskej republiky v záležitostiach Európskej únie (tlač 874).
Blanár, Juraj, podpredseda NR SR (2023-05-05):
Takže prerušujem rokovanie o tomto bode programu. Ďakujem pánovi navrhovateľovi aj spravodajcovi a budeme o ňom hlasovať v utorok o jedenástej hodine. Vážené panie poslankyne, páni poslanci, keďže rokujeme bez obedňajšej prestávky, pokračujeme ďalej, samozrejme, v programoch, ktoré sme mali naplánované, a tým je prerušená rozprava v druhom čítaní o návrhu poslancov Svrčeka, Karahutu a Lukáča na vydanie zákona o zmene a doplnení niektorých zákonov v súvislosti s reformou stavebnej legislatívy, je to parlamentná tlač 1498. Pán navrhovateľ Svrček za skupinu poslancov už je na mieste, rovnako pani spravodajkyňa poslankyňa Zita Pleštinská. Ďakujem. To znamená, že môžeme pokračovať v rozprave. Ďalším v poradí z ústne prihlásených rečníkov do rozpravy je pán poslanec Jaromír Šíbl, ktorému odovzdávam slovo, a po ňom vystúpi pán navrhovateľ v rozprave Miloš Svrček. Pán poslanec Šíbl, máte slovo. (Pokračovanie rokovania o návrhu poslancov Národnej rady Slovenskej republiky Miloša Svrčeka, Jaroslava Karahutu a Jozefa Lukáča na vydanie zákona o zmene a doplnení niektorých zákonov v súvislosti s reformou stavebnej legislatívy , tlač 1498.)
Figeľ, Ján, podpredseda NR SR (2012-07-02):
Ďakujem pekne. Ďalší s faktickou je pán poslanec Kadúc.
Zmajkovičová, Renáta, podpredsedníčka NR SR (2012-05-10):
Pán poslanec Přidal, nech sa páči.
Kotleba, Marian, poslanec NR SR (2020-07-07):
Pani poslankyňa Lexmann, hovoríte, že robíte pre ďalšie generácie. Samozrejme, len dúfam, že myslíte generácie detí občanov Slovenskej republiky a nie imigrantov natlačených Bruselom. A, Milan Uhrík, tebe sa chcem v mene celého slovenského národa poďakovať za nekompromisnú obhajobu slovenských národnoštátnych záujmov v Bruseli. Ďakujeme ti.
Figeľ, Ján, podpredseda NR SR (2012-12-17):
Chce sa k rozprave vyjadriť spravodajkyňa? Nech sa páči.
Verešová, Anna, poslankyňa NR SR (2017-05-19):
Dobrý veľmi neskorý večer, možno už aj nočný. Vážený pán podpredseda, vážené kolegyne, kolegovia, vážená pani komisárka, ja sa chcem vám ospravedlniť, toto nie je dosť dôstojný čas na to, aby ste predkladali svoju správu, a v podstate by sme sa mali ospravedlniť aj všetkým tým ostatným, ktorí predkladali správy pred vami. Mne sa to nezdá dôstojné. Občanom ale odkazujem, že kritika patrí na vládnych poslancov, ktorí v sobotu či, pardon, v piatok nehlasujú. Takže preto sme tu ešte teraz o pol dvanástej. Správu, mali sme túto správu pani komisárky na výbore pre ľudské práva, ja som sa tam už vyjadrila. Tá správa je obsahovo veľmi, veľmi hutná, je tam obrovský počet množstva prípadov, kde pani komisárka pomohla, zdá sa mi to za ten krátky čas veľmi, veľmi dobrá práca. A hlavne chcem oceniť to, že po skončení zasadnutia ľudskoprávneho výboru som za ňou bežala s podnetom o mladého chlapca autistu Christiana a v podstate sme sa ani nič moc viac nedohodli, len som povedala kratunko dve-tri vety o tomto prípade a ja som sa potom v podstate neskôr dozvedela od pani komisárky, že ona si vyhľadala všetky informácie a so svojím tímom sa tomuto prípadu venovala a nielen tak, aby pomohli individuálne, ale v podstate systémovo a už teraz predložili do medzirezortného pripomienkovacieho konania svoje nápady, pripomienky. Takže vidím, že majú guráž a že chcú robiť v prospech zdravotne znevýhodnených ľudí, ktorým naozaj musíme a treba nám pomáhať. Takže ďakujem a zachovajte si túto guráž a túto silu a nech sa vám darí aj do ďalších rokov. Ďakujem pekne.
Bittó Cigániková, Jana, poslankyňa NR SR (2024-01-11):
Vlaďka, ďakujem za vystúpenie. Hovorila si v ňom aj o tom, že si sa vlastne tak ako čudovala, bola si prekvapená, že čo to ten Robert Fico, teda pán premiér, že čo to hovoril na tej svojej tlačovke, ja tam tiež budem mať vo svojom vystúpení nejaké časti k tomu, ale ja som sa začudovala, že sa čuduješ. Si vravím, šak ten premiér to je Robert Fico, hej, tak veď zas nemajte prehnané očakávania. No tak som si pozrela na demagog.sk, čo je stránka, ktorá hodnotí vlastne, je to taký fact checking toho, že či politik hovorí pravdu, alebo klame. No tak som si pozrela, že v akom stave je tam teraz náš pán premiér. No a zistila som, že 44 % jeho výrokov je klamstvo alebo zavádzanie, alebo niečo, čo teda nevie dokázať. Akože jasné, tiež som bola v šoku že 56 % hovorí pravdu, hej, prekvapilo ma to, veď neni to veľa? Ale potom som zistila, že hovorí také veci, ako že Slovensko je druhá najchudobnejšia krajina na svete, samozrejme, po 12 rokoch vlády SMER-u aj a tak, takže áno. Povie niekedy aj pravdu. No ale teda to, čo tvrdí k tomuto návrhu zákona na svojej tlačovke a to, čo aj tvrdí dôvodová správa, je teda ďalšie z klamstiev, samozrejme. A dôkazom toho je aj to, že tu nikto nevystupuje. A keď vystúpi, tak v podstate len hlúpo útočí, lebo nemajú čo povedať, lebo nehrozia, neboli dokázané, že by hrozili žiadne hospodárske škody, smernice sa implementujú možno, možno čiastočne na dvoch stranách z nejakých 67. Nie sú ohrozené alebo sme nepočuli minimálne, že by boli ohrozené ani nejaké základné ľudské práva a slobody, lebo to vláda nevie špecifikovať presne a toto jednoducho celé sa odohráva a všetkým je to jasné, len preto, lebo Robert Fico má kamarátov zavretých v base, a teda treba to rýchlo zmeniť. Nakoniec šak to je dôvod, prečo niekoho dali aj predtým.
Blaha, Ľuboš, podpredseda NR SR (2024-06-13):
Na vaše vystúpenie, pán poslanec, evidujem jednu faktickú poznámku. Pán poslanec Jozef Pročko.
Kamenický, Ladislav, poslanec NR SR (2014-07-08):
Vážený pán predseda, keďže sme odhlasovali body zo spoločnej správy a hlasovali sme o všetkých podaných pozmeňujúcich návrhoch poslancov, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Glváč, Martin, podpredseda NR SR (2018-05-17):
Nech sa páči. Poprosím, aby k rečníkovi rozprával pán poslanec.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 144 poslancov, za 79, zdržalo sa 65 poslancov. Návrh sme schválili. (Reakcie z pléna.) A, pardon, návrh sme neschválili.
P. Hrušovský, predseda NR SR: (2004-02-03):
(Hlasovanie.) 135 prítomných, 87 za návrh, 47 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o spotrebnej dani z minerálneho oleja. Otváram rozpravu. Pýtam sa pánov poslancov, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona o spotrebnej dani z minerálneho oleja ako o celku so schválenými pozmeňujúcimi a doplňovacími návrhmi s odporúčaním gestorského výboru... Zs. Komlósy, poslanec: Schváliť.
Glváč, Martin, podpredseda NR SR (2016-05-17):
Pani poslankyňa Jurinová.
V. Tomanová, ministerka práce, sociálnych vecí a rodiny SR: (2008-03-28):
Ďakujem za pozornosť. (Potlesk.)
Sulík, Richard, poslanec NR SR (2013-09-06):
Ďakujem pekne. Tak, pán Martvoň, ďakujem za kompliment. A, ešte raz, nemal by som problém s tým, aby mohli byť nezávislí kandidáti, aby bolo veľa volebných okresov, či už v počte 4, pán Fronc, alebo aj 78, to teraz nechajme bokom, ale upozorňujem na dve veci. Po prvé, padá päťpercentné kvórum, to už je jedno, čo to znamená. A, po druhé, musíme zohľadniť váhu hlasu. A potom to bude tak, že v tomto parlamente bude sedieť Fico a váha jeho hlasu bude mať 750 tisíc a ja tu budem sedieť a váha môjho hlasu bude 70 tisíc a bude tu sedieť ja neviem pán Hlina, ktorý dostal možno 20 tisíc krúžkov, a tak ďalej. A potom zohľadnime toto, kto bol koľkými občanmi splnomocnený, a potom sa budú aj tí ľudia zodpovedať, jasné. A potom niekto dôjde a povie: „Tak ja som dostal stotisíc krúžkov a požadujem v mene mojich stotisíc voličov toto a toto.„ To môžeme spraviť, len to je, samozrejme, nonsens, aj preto, lebo to nikde na svete neexistuje. A preto sú tu tie politické strany, kde sa to vlastne ako keby kompenzovalo. No a teraz, Jofo Viskupič, no ja si nemyslím, že si odporujem. Ja, samozrejme, nesúhlasím s tým a sa mi to nepáči, že tu sedí 83 poslancov strany SMER a hlasujú tak, ako pani Laššáková ukáže prstom, ale to znamená, že nesúhlasím s výsledkom. A aj my sami sa musíme teda na to pýtať, pretože ten výsledok je taký, aký je, ale ja súhlasím so systémom. Napriek tomu, aký tentoraz sa docieli výsledok, ja by som ten systém nemenil a so systémom súhlasím. No a na záver, pán Fronc, tak, pozrite, veď pani Ritomská je veľmi dobrý príklad. Predstúpila pred občanov, povedala: „Voľte mňa, ja sa budem vám zodpovedať.“ A dostala hlas. Ja napríklad nemám vôbec žiadny problém s tým, že Igor Matovič využil existujúce pravidlá a založil si stranu a povedal: „Nech sa páči, každý, kto chce nezávisle kandidovať, poďte ku mne.“ Pani Ritomskú to oslovilo, ktorá názorovo je... (Prerušenie vystúpenia časomerom.)
Žiga, Peter, podpredseda NR SR (2024-04-24):
Dávam hlasovať o pozmeňujúcom návrhu pána poslanca Farkaša. (Reakcie z pléna.) Pána poslanca Hargaša. (Hlasovanie.) 143 prítomných, 63 za, 79 proti, 1 nehlasoval. Návrh sme neschválili.
Bugár, Béla, podpredseda NR SR (2018-12-05):
Nech sa páči, prezentujme sa a hlasujeme. (Hlasovanie.) Prítomných 142 poslancov, za 87, proti 20, zdržalo sa 35 poslancov. Konštatujem, že sme v treťom čítaní . Otváram rozpravu a pýtam sa, či sa hlási do rozpravy niekto. Nie je tomu tak. Vyhlasujem rozpravu za skončenú.
Ľ. Rošková, poslankyňa: (2007-06-29):
Predseda Národnej rady Slovenskej republiky rozhodnutím z 11. apríla 2007 č. 248 pridelil návrh účtovnej závierky Sociálnej poisťovne za rok 2006 na prerokovanie týmto výborom: Výboru Národnej rady pre financie, rozpočet a menu a Výboru Národnej rady pre sociálne veci a bývanie. Ako gestorský výbor určil Výbor Národnej rady Slovenskej republiky pre sociálne veci a bývanie. Návrh účtovnej závierky Sociálnej poisťovne za rok 2006 prerokoval a odporučil Národnej rade Slovenskej republiky schváliť Výbor Národnej rady Slovenskej republiky pre financie, rozpočet a menu uznesením č. 151 zo 14. júna 2007, Výbor Národnej rady Slovenskej republiky pre sociálne veci a bývanie uznesením č. 63 zo 14. júna 2007. Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre financie, rozpočet a menu odporúčajú Národnej rade Slovenskej republiky návrh účtovnej závierky Sociálnej poisťovne za rok 2006 schváliť s tým, že celková tvorba fondov a výdavky boli: tvorba fondov 146 839 439-tisíc Sk, výdavky – náklady 132 187 937-tisíc Sk a bilančný rozdiel 14 651 502-tisíc Sk. Gestorský výbor ma určil ako spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu účtovnej závierky Sociálnej poisťovne za rok 2006 a návrhu uznesenia Národnej rady Slovenskej republiky. Spoločná správa výborov Národnej rady Slovenskej republiky o výsledku prerokovania návrhu bola schválená uznesením Výboru Národnej rady Slovenskej republiky pre sociálne veci a bývanie z 18. júna 2007 č. 69. Ďakujem pekne. Prosím, otvorte rozpravu.
Paška, Pavol, predseda NR SR (2013-02-14):
(Hlasovanie.) 137 prítomných, 37 za, 76 proti, 23 sa zdržalo, 1 nehlasoval. Návrh sme neschválili. Dámy a páni, odhlasovali sme prerokované body programu. Navrhujem, aby sme pokračovali v prerušenej rozprave k ostatnému bodu programu 14. schôdze aj po 12.00 hod. s tým, že o tomto ostatnom bode budeme hlasovať 12.50 a 13.00 začne ďalšia, 15. schôdza, ktorú som zvolal na základe požiadavky skupiny poslancov. Je všeobecný súhlas alebo budeme.... (Reakcia z pléna.) Budeme hlasovať o tom. (Hlasovanie.) 136 prítomných, 133 za, 2 sa zdržali, 1 nehlasoval. Návrh sme schválili. Chcem poprosiť členov poslaneckého grémia, aby sme sa teraz ihneď stretli. Ale chcem aj požiadať pani podpredsedníčku, aby viedla schôdzu, aby mohla bežať prerušená rozprava. Ďakujem pekne. Takže poslanecké grémium. Ešte pán poslanec Petrák.
Bugár, Béla, podpredseda NR SR (2019-09-24):
Ďakujem pekne. Teraz budeme pokračovať prvým čítaním o návrhu poslancov Mariana Kotlebu, Rastislava Schlosára, Jany Nehézovej, Stanislava Drobného a Petra Krupu na vydania zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva (tlač 1625). Dávam slovo poslancovi Marianovi Kotlebovi. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Jany Nehézovej, Stanislava Drobného a Petra Krupu na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 1625.)
V. Veteška, podpredseda NR SR: (2007-10-18):
Vyhlasujem rozpravu za skončenú a prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov , tlač 407. Návrh na jeho pridelenie a prerokovanie výborom máte v rozhodnutí č. 414. Vítam pána ministra a zároveň pánovi ministrovi Vážnemu dávam slovo, aby vládny návrh zákona uviedol.
Hrnčiar, Andrej, podpredseda NR SR (2016-09-07):
Pani poslankyňa Nachtmannová.
V. Veteška, podpredseda NR SR: (2005-01-18):
K. Ondriaš, poslanec: Ďakujem za slovo. Pán minister, povedali ste, že vám chýbajú peniaze na školstvo, zdravotníctvo, kultúru a tak ďalej. Mám tomu rozumieť tak, že podávate demisiu? Ďakujem za pozornosť. (Potlesk.)
Číž, Miroslav, podpredseda NR SR (2015-10-01):
Ďakujem pekne, slovo má pán poslanec Kaník.
Jasaň, Viliam, poslanec NR SR (2013-05-23):
Ďakujem. Konštatujem, že sme odhlasovali všetky návrhy zo spoločnej správy a z rozpravy, dajte hlasovať o postúpení návrhu zákona do tretieho čítania ihneď.
Laurenčík, Milan, podpredseda NR SR (2021-06-25):
(Povedané súbežne s rečníkom.) Pán poslanec, reagujte na pána poslanca.
Pellegrini, Peter, podpredseda NR SR (2020-03-24):
Pán poslanec Mizík.
Laššáková, Jana, podpredsedníčka NR SR (2012-10-18):
Pán minister, chcete sa k tomu vyjadriť? (Reakcia ministra.)
Jurinová, Erika, podpredsedníčka NR SR (2014-11-09):
Ďakujem, pán poslanec. Pani poslankyňa Zmajkovičová oznámila, že nebude vystupovať. Dávam teda možnosť prihlásiť sa do rozpravy ústne. Všetci sú prihlásení? Uzatváram možnosť prihlásiť sa do rozpravy. Do rozpravy je prihlásených... (Hluk v sále.) Ale no! Tak páni technici, áno, aj technici už toho majú dosť. Takže ešte raz, máme dvadsaťtri prihlásených poslancov do ústnej rozpravy. Takže budem čítať menný zoznam poslancov. (Hluk v sále.) Uzatváram možnosť prihlásiť sa. Posledné číslo, akože dosť, bolo tam číslo 21. Takže budem čítať: pani poslankyňa Vášáryová, poslanec Kollár, Novotný, Kiššová, Fecko, Poliačik, Mičovský, Frešo, ďalší, keby ste mi ďalší list umožnili vidieť, o jedno, prosím, vrátiť späť, Frešo je ôsmy, 9 pani Nicholsonová. Ešte možno ak by ste pani Vášáryovej zmenili. Dobre. Pani poslankyňa Nicholsonová č. 9, 10 pán poslanec Chren, pán poslanec Jarjabek, Susko, Blaha, Hraško, Galko, Kadúc, Číž, Pollák, Hlina, Viskupič a posledný by mal byť pán poslanec Mihál. Takže dvadsať jedna poslancov. S tým že, prosím vás, prvou pani poslankyňou Vášáryovou. Je prihlásená do rozpravy, predpokladám, nie ako procedurál. Takže dávam slovo prvej prihlásenej do rozpravy, pani poslankyni Vášáryovej.
M. Fronc, minister školstva SR: (2004-06-17):
Počas jedného obdobia sa nedajú urobiť zázraky, ale v rámci možností, ktoré máme, sa snažíme robiť. Máme celkom iste záujem o to, aby tých, ktorí sú schopní, ktorí sú talentovaní a sú chudobní, aby mohli študovať, pretože je to celkom iste v prospech spoločnosti. Ale práve preto tí, ktorí majú tých peňazí veľa, by mohli čosi v tom poplatku prispieť aj na to, a o tom bol celý ten zákon, pán poslanec. Ďakujem.
B. Bugár, podpredseda NR SR: (2002-07-04):
M. Podhradská, poslankyňa: Ďakujem za slovo, pán podpredseda. Pán Cuper tu spomínal, aké „obavy“ prejavujú naši koaliční kolegovia o kandidátku HZDS. Myslím si, že naozaj by ich to trápiť nemuselo, ale je zaujímavé v tejto súvislosti pripomenúť, že kandidátka SDKÚ už je uzavretá a zrejme mnohí dúfajú, že keď táto vláda zostane ešte dva a pol mesiaca, za dva a pol mesiaca sa môže kadečo vyplaviť na povrch. Možno stačí šesť takýchto tendrov, aký je ten okolo tých vláčikov, a niekto postúpi o šesť miest, keď sa budú vylučovať ďalší kandidáti z kandidátky SDKÚ.
Kollár, Boris, predseda NR SR (2021-10-26):
S faktickou poznámkou vystúpi pán poslanec Žiak.
Karas, Daniel, poslanec NR SR (2023-12-07):
Ďakujem pekne. Pán predsedajúci, prosím, dajte hlasovať o tom, že Národná rada v súlade s rozhodím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávny výbor, výbor pre hospodárske záležitosti, výbor pre sociálne veci, výbor pre zdravotníctvo, výbor pre kultúru. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedený návrh prerokovali ihneď. Ďakujem. Prosím pekne, dajme hlasovať.
Panáček, Milan, poslanec NR SR (2012-10-18):
Pán predseda, dajte, prosím, hlasovať o návrhu zákona ako celku.
Zvolenská, Zuzana, ministerka zdravotníctva SR (2012-10-16):
Dobrý deň. Vážený pán predseda, vážení poslanci, veľmi sa ospravedlňujem za meškanie. Dovoľte mi, aby som uviedla vládny návrh zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých predpisov. Predkladaný vládny návrh zákona zavádza spravodlivejšie metódy stanovovania cien liekov v Slovenskej republike zohľadňujúce zmeny cien v iných členských štátov Európskej únie a zmeny výmenných kurzov. Cena liekov, zdravotníckych pomôcok a dietetických potravín by nemala byť vyššia ako priemer troch najnižších cien v Európskej únii. Ďalej z osobitného spôsobu úhrady sa vypúšťajú lieky určené na povinné očkovanie, čoho následkom bude, že vakcíny už nebudú obstarávané priamo v lekárni, ale vydávané pacientom v lekárni na základe lekárskeho predpisu. Určovanie osobitného spôsobu úhrady liekov sa taktiež vzťahuje na lieky určené na nepovinné očkovanie a depotné antipsychotiká. Predmetný vládny návrh zákona precizuje jednotlivé ustanovenia z hľadiska ich zjednodušenia a minimalizácie administratívnej záťaže. Vážený pán predseda, vážené panie poslankyne, vážení páni poslanci. Ďakujem. (Reakcia na podaný pohár vody.) Vážení páni poslanci, dovoľte mi vysloviť presvedčenie, že predložený vládny návrh zákona podporíte. Ďakujem veľmi pekne.
M. Číž, podpredseda NR SR: (2008-10-30):
Pán predseda, ďakujem vám za účasť na hodine otázok, za odpovede na vyžrebované otázky poslancov. Vážené kolegyne, kolegovia, teraz pokračujeme odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Rudolfa Bauera na ministra hospodárstva Ľubomíra Jahnátka. Znie: „Pán minister, aké opatrenia chcete z vašej pozície navrhnúť a prijať na to, aby sa minimalizovali negatívne dopady globálnej finančnej krízy na slovenské hospodárstvo?“ Máte slovo, pán minister, prosím, oznámte ukončenie odpovede.
Zmajkovičová, Renáta, podpredsedníčka NR SR (2012-10-29):
Pán poslanec začal s rozpravou, takže nemôže byť procedurálny.
Blaha, Ľuboš, poslanec NR SR (2017-12-05):
Ďakujem pekne. Pán kolega Grendel, ja s vami síce nesúhlasím, ale napriek tomu oceňujem to, že vystupujete slušne a relatívne bez nejakej nenávistnej emócie, čo je v opozícii vzácne, a to by sme mali na toto nadväzovať. Ten kontrast medzi vami a vaším kolegom z hnutia OĽANO pánom Matovičom, ktorý tu predvádza hysterické záchvaty a pletie si ich s argumentáciou. Na rozdiel medzi vami a pani kolegyňou Nicholsonovou, ktorej som, áno, vytkol to, že na tej pozícii, v akej je, by mala mať vysokoškolské vzdelanie, čo si myslím. Ale aby ma niekto obviňoval, že som ju nazval kozou, to je číre klamstvo, samozrejme, že nie. Často ju prirovnávam ku kofe na trhu, pretože sa háda, hašterí a veľmi arogantne správa, ale to neznamená, že nerešpektujem, že je podpredsedníčkou Národnej rady. Rešpektujem každého, kto nie je arogantný. A vy arogantný nie ste. A toto je práve to, čo by ste mali možno vysvetliť vášmu kolegovi Matovičovi, ktorý vo svojej arogancii dokonca zašiel tak ďaleko, že pri svojich daňových podvodoch zneužil matku. Viete, vy hovoríte o pánovi ministrovi Kaliňákovi, ktorému viete nejakým spôsobom prišiť len to, že si kúpil byt úplne legitímne od človeka, ktorý potom neskôr bol obvinený z daňových podvodov. Takáto šialená konštrukcia mi trvala vysloviť naozaj asi 20 sekúnd. Ja obviňujem Igora Matoviča z toho, že je usvedčený daňový podvodník. A to je predsa len rozdiel, že áno. Dokonca usvedčený daňový podvodník, ktorý na to, aby spáchal daňový podvod, zneužil vlastnú matku. Ja neviem, čo ešte viacej treba dodať. Ten človek nepatrí do parlamentu, ten človek nepatrí ani do bežného života, ten človek patrí do ústavu. Ale nehovorím to v zlom, naozaj mu treba pomôcť, aby takto zneužíval vlastnú maminu, to sa nerobí a je to niečo tak chrapúnske, že to musíme pomenovať. A Andrej Kiska je takisto jeden príklad, ktorý takisto spáchal daňový trestný čin. Čo ešte robí v politike? Bez emócií, pán kolega. Toto je jednoducho pravda. Páni kolegovia Matovič a Kiska do politiky nepatria.
Bugár, Béla, podpredseda NR SR (2018-10-16):
Ďakujem. Pán spravodajca, chcete zaujať stanovisko? Nech sa páči, máte slovo.
Hrnčiar, Andrej, podpredseda NR SR (2017-04-06):
Pán poslanec Krajniak. Nie je v rokovacej sále, čiže týmto pádom po dlhom očakávaní vyhlasujem rozpravu za skončenú. Nech sa páči, pani navrhovateľka chce zaujať, teda verím, že stručnú záverečnú reč.
Šeliga, Juraj, podpredseda NR SR (2021-03-19):
Ďakujem. Ďakujem pekne, pán minister. Vzhľadom na čas prerušujem rokovanie o tomto bode. Prajem všetkým pekný víkend a pevné nervy. Majte sa pekne. (Prerušenie rokovania o 14.08 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 78 prítomných, 76 za, 2 sa zdržali. Návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Chcem sa opýtať, či sa chce niekto prihlásiť do rozpravy. Končím možnosť prihlásiť sa do rozpravy. Traja prihlásení. Aby sme nedržali poslancov v rámci hlasovania, konštatujem, že hlasovať sa bude v najbližšom bloku, o tomto bode sa bude hlasovať v najbližšom bloku hlasovaní na 12. schôdzi. To znamená pravdepodobne vo štvrtok. Keďže, keďže sa prihlásili traja poslanci, ako prvá vystúpi pani poslankyňa Jaurová.
Paška, Pavol, predseda NR SR (2013-03-26):
Ďakujem. Pán poslanec, ak ste mali takúto informáciu, sa ospravedlňujem, asi sme sa nerozumeli. Dobre, môžeme sa dohodnúť aj tak, že keďže máme vlastne prerokovaný len jeden bod programu, aby sme o 17.00 hodine teraz nehlasovali a rokovali ďalej dnes do prerokovania bodov, ktoré ešte máme, v poradí, ako sme si to odsúhlasili, a zajtra potom by sme dorokovali program a hlasovali o prerokovaných bodoch. Ja sa ospravedlňujem, som nevedel, že v klube ste mali takúto informáciu. Možno je to aj moja chyba, som si to neuvedomil. Ale máme odsúhlasenú v pléne zmenu programu, takže budeme pokračovať teraz... (Prerušenie vystúpenia časomerom.)
P. Paška, predseda NR SR: (2006-12-15):
Otváram rozpravu k bodu programu. Do rozpravy sa písomne zatiaľ neprihlásil nikto. Chcem sa spýtať, či sa chce do rozpravy prihlásiť niekto ústne. Áno, pán Mikuš. Ešte ja by som sa rád prihlásil, len keby som tak vedel ako. (Smiech predsedajúceho.) Ja ich tu mám veľa. Aha, je to tam, dobre. Uzatváram možnosť prihlásiť sa do rozpravy. Pán Mikuš, nech sa páči.
Paška, Pavol, predseda NR SR (2014-03-25):
(Hlasovanie.) 130 prítomných, 126 za, 3 sa zdržali, 1 nehlasoval. Schválili sme návrhy. Ďakujem pekne, pani spravodajkyňa. Pani poslankyňa Grečková uvedie v druhom čítaní hlasovanie o vládnom návrhu zákona o ochrane spotrebiteľa pri predaji tovaru na základe zmluvy uzavretej na diaľku alebo uzavretej mimo prevádzkových priestorov. Je to tlač 820. (Hlasovanie o vládnom návrhu zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov , tlač 820.)
Glváč, Martin, podpredseda NR SR (2018-10-19):
Ďalší v rozprave, pán navrhovateľ, nech sa páči.
Paška, Pavol, predseda NR SR (2013-09-03):
(Hlasovanie.) 145 prítomných, 83 za, 1 proti, 61 sa zdržalo. Návrh sme postúpili do druhého čítania.
Kaník, Ľudovít, poslanec NR SR (2010-08-11):
Pán poslanec Štefanec to veľmi presne aj faktograficky popísal a veľmi správne pomenoval celý tento problém. Keby sme požičali Grécku, legitimizovali by sme celý spôsob správania, ktorý doviedol Grécko tam, kde je. A dali by sme signál, že môže sa tak pokračovať ďalej, že nakoniec sa to vždy nejako vyrieši. A či sa nám to už páči alebo nie, Európa ešte stále zostáva, aj keď už sa pomaly otáča, stále v týchto starých koľajach. A je potrebné, a je nanajvýš dobré, že aj keď budeme jediní, že naozaj dáme jasný signál, že toto nie je cesta, že naozaj treba prijať iné riešenia, pretože, navyše, pôžička Grécku by Grécku z jeho problémov nepomohla. Bol by to dar, ktorý by sme dali Grécku, a to by to dalo bankám, ktoré sú veriteľmi, ale len by sa predĺžila agónia celej tejto strastiplnej situácie. Navyše by sme výrazne zhoršili pozíciu Slovenska a výrazne by sme sa priblížili k situácii tých krajín, ktoré sú v problémoch až po uši, a to naozaj nikto od nás nemôže žiadať a to my, ako zodpovední politici nemôžeme urobiť našim občanom. Musíme naozaj urobiť všetko pre to, aby sa začalo uvažovať inak, realisticky, ekonomicky, aby bol raz a navždy do budúcnosti daný jasný signál, že populistická politika, politika, ktorú, či sa vám to páči, kolegovia z opozície, alebo nie, bola vlastná najmä, nie výlučne, ale najmä socialistickým vládam, ktoré zatiahli do tejto dlhovej krízy nielen Grécko, ale aj mnohé iné krajiny, a po ktorej sme kráčali aj my počas vašej vlády, sa musí skončiť.
Kresák, Peter, poslanec NR SR (2016-09-08):
Ďakujem pekne, pán predseda Národnej rady. Dovoľte, aby som uviedol, že v rozprave k predloženému návrhu zákona v rámci druhého čítania nevystúpil nikto, a teda nebol podaný žiadny pozmeňujúci návrh. Rovnako, ako som už aj v minulosti uviedol, zo spoločnej správy nevyplývajú tiež žiadne pozmeňujúce alebo doplňujúce návrhy. Vzhľadom na uvedené a v súlade so zákonom o rokovacom poriadku Národnej rady Slovenskej republiky pristúpme k tretiemu čítaniu. Pán predseda Národnej rady, otvorte, prosím, rozpravu.